ПРИПРЕМА ЗА ЧАС
Грађанско васпитање – седми разред
	Редни број часа:
	Школа

	Разред и одељење

	Датум


	Наставна тема 
	Процеси у савременом свету

	Наставна јединица 
	Припадност групи 
Групни идентитет као део идентитета младих

	Тип часа
	Обрада 

	Образовни исходи
	Ученик разуме значење појма  идентитет, препознаје себе као део групе младих, увиђа могуће  опасности у великој групи људи 

	Облици рада
	Индивидуални, групни, фронтални

	Методе рада
	Радионица

	Потребна средства и материјали
	Картице, папир А4 формата, фломастери

	
	ФАЗЕ ЧАСА

	Уводни део часа


15 минута
	Наставник дели ученицима картицу са одредницом појма идентитет, бели папир А4 формата и даје задатак да прво прочитају текст са картице, па да онда на белом папиру креирају своју личну карту. Ученицима су доступни и фломастери у различитим бојама.
Када заврше, свако се представи својом личном картом.
Наставник даје повратну информацију да су препознали доста својих личних идентитета, да је сваки од њих важан и да их заправо чини оригиналним личностима. 


	Главни део часа
	Ученици се деле у групе, свако носи са собом своју личну карту и раде на новом задатку који гласи: На нивоу групе излистајте све идентитете који се тичу припадности некој групи, сваки засебно запишите крупним словима на листу А4 формата. (Пример: Зведаш/Партизановац, седмак, по насељу у коме живиш...)
Када све групе заврше задатак, наставник позива прву групу да  папире са излистаним идентитетима поређа по поду учионице, а чланови друге групе имају задатак да пређу „реку“ идентитета тако што ће ногом згазити само на идентитет који сматрају за свој. Неком од ученика ће то ићи лакше, неком теже. Онда друга група поставља исти задатак за трећу групу и тако док сви ученици не пређу ову „реку“.
По завршеном задатку ученици стоје окупљени у кругу око свих картица  идентитета поређаних на поду, а наставник води панелну дискусију. Наставник пита ученике: Како сте се осећали док сте радили овај задатак (тражење свог идентитета у идентитетима неке групе)?  Да ли сте можда пронашли и неки свој нови идентитет који није био на вашој личној карти? Да ли постоји неки папир са идентитетом који не прихватате, оспоравате, осећате нетрпељивост или мржњу према њему?
Наставник заокружује дискусију поруком да када се нађу у групи својих вршњака имаће доста сличних идентитета, интересовања, али некада и различитости. Да размисле о томе који од својих идентитета могу да изгубе уласком у неку групу вршњака, а који нови да добију и да ли је то добро, исправно или опасно. 


	Завршни део часа
	Ученици све папире са идентитетима слажу у ред, ако се неки понављају стављају их на једну гомилицу. Наставник онда узима један по један папир и чита својство, па позива ученике који имају то својство да се групишу, и тако редом. 
Наставник пита ученике: Шта бисте могли да закључите после ове активности? (Могући одговори ученика: да припадају различитим групама, да се друже са различитим друговима и другарицама, да имају различита интересовања, слушају различите врсте музике, навијају за различите клубове...) Наставник заокружује да се можемо наћи у малим и великим групама вршњака, да треба сачувати своје идентитете, али да се можемо наћи у опасности због неког свог својства/особине који група у којој се нађемо не прихвата, не одобрава или не симпатише. 
Евалуација часа од стране ученика:
Ученици  на флип чарт папиру или табли упишу знак „+“ испод  констатације која се односи на њих:

	На часу ми је било досадо
	На часу ми је било обично 
	На часу ми је било занимљиво

	
	
	




	Самоевалуација часа
(запажања наставника)
	

	
	













ПРИЛОЗИ
Прилог 1. 

	Картица – ИДЕНТИТЕТ

Појам идентитет потиче од латинске речи идентитас у значењу карактеристична јединица, што и није далеко од контекста у којем ми овај појам употребљавамо.
Одредница  појма идентитет гласио би да је то индивидуална карактеристика односно осбина по којој се предмет или особа препознају или спознају.
Документ који најбоље, према физичким подацима одређује наш идентитет јесте лична карта. Зато постоје и одређени услови када службено лице или институција имају право да утврђују нечији идентитет. Уместо личне карте, као документованог личног идентитета, може се користити усмено испитивање о дотичној особи.
Лични идентитет се гради годинама. То није само наше име, датум рођења, већ и сва наша проживљена искуства, прочитане књиге, одрастање, васпитање, окружење.
Иако се идентитет стиче и рођењем, али и касније кроз живот, неки људи имају богатији и препознатљивији идентитет од других.

